Forcat turke shpallin fitoren në Afrin
Popullata kurde po largohet nga zona, por thonë se do të rikthehen.
Forcat e udhëhequra nga Turqia hynë dje në qendër të Afrinit, pa hasur në rezistencë, dhe u shpërndanë menjëherë në mbarë qytetin duke ngritur flamujt turq. Kapja e këtij rajoni është jetësore për fushatën e Turqisë për të parandaluar mundësinë e krijimit të një shteti të pavarur kurd. Presidenti turk, Recep Tayyip Erdogan, shpalli fitoren. , tha zoti Erdogan. Zoti Erdogan pretendon se milicia YPG e kurdëve të Sirisë është e lidhur me Partinë e Punëtorëve të Kurdistanit, PKK. Milicitë e mbështetura nga Turqia synojnë të vazhdojnë luftën ndaj kurdëve në mbarë Sirinë. , thotë një prej rebelëve të Ushtrisë së Sirisë së Lirë. Rreth 250 mijë persona i janë larguar Afrinit gjatë ditëve të fundit, duke u zhvendosur drejt territorit që mbahet ende nga milicia kurde YPG ose nga qeveria siriane. Eksodi vazhdoi dje mes tymit të ngritur nga minat që shpërthenin. Politikanë dhe aktivistë pro-kurdë në Turqi i bënë thirrje komunitetit ndërkombëtar të dënojë atë që e quajnë spastrim etnik të kurdëve në Siri. , tha Berdan Ozturk, ligjvënës i partisë pro-kurde Partia Demokratike e Popullit. Organizatat e të drejtave të njeriut thonë se qindra civilë janë vrarë gjatë ofensivës turke, por Ankaraja mohon të ketë objektiv civilët. Në qytetin sirian Qamishli, pranë kufirit me Turqinë, kurdët protestuan ndaj vrasjes së civilëve në Afrin dhe u zotuan të rimarrin tokën që thonë se është e stërgjyshërve të tyre. , thotë protestuesi Essa Qartmini. Mbështetja e Shteteve të Bashkuara për milicinë kurde YPG, si pjesë e përpjekjes për dëbimin e ISIS-it nga pikat kyçe të Sirisë, ka shkaktuar një krisje në marrëdhënien mes Uashingtonit dhe Ankarasë.